CELEX: 62018TN0202
Language: hr
Date: 2018-03-23 00:00:00
Title: Predmet T-202/18: Tužba podnesena 23. ožujka 2018. – Bruel protiv Europske komisije

14.5.2018   
            
            
               HR
            
            
               Službeni list Europske unije
            
            
               C 166/45
            
         Tužba podnesena 23. ožujka 2018. – Bruel protiv Europske komisije
   (Predmet T-202/18)
   (2018/C 166/57)
   Jezik postupka: francuski
   
      Stranke
   
   
      Tužitelj: Damien Bruel (Pariz, Francuska) (zastupnik: H. Hansen, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi ovu tužbu dopuštenom i osnovanom;
            
         i stoga:
   
               —
            
            
               poništi odluku od 18. siječnja 2018. naslovljenu „Odluka glavnog tajnika na temelju članka 4. pravila za provedbu Uredbe Vijeća (EZ) br. 1049/2001” zbog povrede članaka 4., 6. i 9. Uredbe br. 1049/2001, kao i članka 47. Povelje, članka 6. Europske konvencije za zaštitu ljudskih prava i općeg načela jednakosti oružja te obveze obrazlaganja;
            
         u svakom slučaju:
   
               —
            
            
               naloži tuženiku snošenje svih troškova;
            
         
               —
            
            
               prizna tužitelju sva druga prava, tražbine, razloge i tužbe.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog, koji se temelji na povredi članaka 4. i 9. Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70).
            
         
               2.
            
            
               Drugi tužbeni razlog, koji se temelji na povredi članka 6. Uredbe br. 1049/2001.
            
         
               3.
            
            
               Treći tužbeni razlog, koji se temelji na povredi općeg načela jednakosti oružja kao i članka 47. Povelje Europske unije o temeljnim pravima i članka 6. Europske konvencije za zaštitu ljudskih prava.
            
         
               4.
            
            
               Četvrti tužbeni razlog, koji se temelji na povredi članka 4. stavka 6. Uredbe br. 1049/2001, načela proporcionalnosti i obveze obrazlaganja.